《和刘安世园居六首 其六》
明代·黎遂球

乌衣原旧宅，玉树有馀欢。点火分藜杖，传家笑竹冠。

山人招隐便，渔子认津难。迟我窥鸿宝，诗成即互看。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。